Henry Walter Bates

Henry Walter Bates (Leicester, 1825eko otsailaren 8a – Londres, 1892ko otsailaren 16a) ingeles naturalista eta esploratzailea izan zen.

Mekanika Institutuan ikasi zuen eta gaztetan intsektuen bilduma egin nahi izan zuen. Alfred Russel Wallace ezagutu zuen eta 1848an Amazoniako oihanera espedizio bat egin zuten. Han, txoriak eta intsektuak bildu zituzten, eta, urtebeteren ondoren, banandu egin ziren. Bates Tefén jarri zen bizitzen lau urte eta erdiz, eta Britainia Handira itzuli zen 1859an, Amazonasen hamaika urte eman ondoren. Hurrengo hiru urteetan bere espedizioaren kontakizuna idazten aritu zen, The Naturalist on the River Amazons izenekoa.

Royal Geographical Societyko idazkaria, Londresko Entomologia Elkarteko presidentea eta Linnean Society of London eta Royal Societyko kidea izan zen.

Eboluzioaren eta hautespen naturalaren teoriak babestu zituen naturalistetako bat izan zen. Amazoniako tximeletekin egindako lana mimetismoaren deskribapen zientifikoaren oinarria izan zen, bereziki bere izena daraman Batesiar mimetismoarena.

 Lanak 
 Bates, H.W. (1843). "Notes on Coleopterous insects frequenting damp places". The Zoologist. 1: 114–5.
 Bates H.W. 1863. The Naturalist on the River Amazons. 2 vols, Murray, London. Volume 1; Volume 2.
 Bates H.W. 1864. The Naturalist on the River Amazons. 2nd ed as one vol, Murray, London.
 Bates H.W. 1892. The Naturalist on the River Amazons, With a Memoir of the Author by Edward Clodd.
 Bates, H.W. (1862). "Contributions to an Insect Fauna of the Amazon Valley. Lepidoptera: Heliconidae". Transactions of the Linnean Society of London.
 Bates H.W. 1878. Central America, the West Indies and South America, with ethnological notes by A. H. Keane. Stanford, London; second and revised edition 1882.
 Bates H.W. 1881–4. Biologia Centrali-Americana: Insecta Coleoptera. Volume I, Part 1.
 Bates H.W. 1886–90. Biologia Centrali-Americana: Insecta Coleoptera: Pectinicornia and Lamellicornia. Volume II, Part 2.
 Bates H.W. and D. Sharp. 1879–86. Biologia Centrali-Americana: Insecta Coleoptera: Phytophaga (part). Volume V.

 Kanpo estekak 

Kategoria:Leicestertarrak
Kategoria:Naturalistak
Kategoria:Ingalaterrako esploratzaileak
Kategoria:Entomologoak
Kategoria:Royal Societyko kideak
Kategoria:Londresen hildakoak